בעזרת ה'
החידון הארצי לבתי הספר הממלכתיים-דתיים - תשע"ג

חלק א - שאלות רב ברֵרה
בכל שאלה - הקיפו את התשובה הנכונה ביותר בין 4 האפשרויות.
1. בימי קדם, לעתים המלכים לא ידעו קרוא וכתוב, והמזכיר שימש סופר המלך. מי מהדמויות שלפניכם לא שימש בתפקיד 'מזכיר'?
א. יואח בן אסף
ב. יהושפט בן אחילוד
ג. יואח בן יואחז
ד. יגאל בן נתן

2. מלך אשור הביא עמים שונים להתיישב בשומרון. עמים אלה המשיכו לעבוד את אלוהיהם בשבתם בארץ. מי מהעמים שהביא מלך אשור לישראל עשה את האל אֲשִׁימָא?
א. אנשי בָּבֶל
ב. אנשי כּוּת
ג. אנשי חֲמָת
ד. אנשי עַוָּא

3. באיזה מין זהב צוּפּה כיסא השן של המלך שלמה?
א. זהב מזוקק
ב. זהב שחוט
ג. זהב מופז
ד. זהב סגור

4. כמה כסף הטיל מלך אשור על חזקיהו לשלם ככופר על המרד? 
א. שלוש מאות כיכר כסף ושלושים כיכר זהב
ב. אלף כיכר כסף
ג. מאה כיכר כסף וכיכר זהב
ד. שש מאות שישים ושש כיכר זהב
5. על מי נאמר: "וַיֵּרְדוּ עִמּוֹ בְנֵי יִשְׂרָאֵל מִן הָהָר וְהוּא לִפְנֵיהֶם"?
א. על יהושפט בן אסא
ב. על אהוד בן גרא
ג. על יהושע בן נון
ד. על ברק בן אבינעם

6. הצופה של מי רואה "עַם רַב"?
א. של דוד
ב. של יהורם
ג. של געל בן עבד
ד. של בן הדד

7. מיהו הנביא המשווה את ישראל ל"אוּד מֻצָּל מִשְּׂרֵפָה"?
א. ישעיהו
ב. הושע
ג. עמוס
ד. חגי

8. באיזה תאריך בשנת שתיים לדרייווש הורה ה' לנביא חגי לשאול את הכוהנים תורה?
א. בעשרים וארבעה לשישי
ב. בעשרים וארבעה לתשיעי
ג. בשישי ביום אחד לחודש
ד. בשביעי בעשרים ואחד לחודש

9. מהו שמו של האדם "הַמֵּבִין בִּרְאֹת הָאֱלֹהִים", אשר פעל בימי עוזיהו המלך?
א. עזריהו
ב. יחזיאל
ג. עודד
ד. זכריהו

10. אֵילו שבטים יעמדו על הקללה בהר עיבל? 
א. ראובן, שמעון, גד, אשר, דן, נפתלי
ב. שמעון, גד, אשר, יששכר, זבולון, בנימין
ג. שמעון, לוי, גד, אשר, דן, נפתלי
ד. ראובן, גד, אשר, זבולון, דן, נפתלי

11. מיהו הנביא המנבא על כריתת ברית עם חיית השדה ועוף השמים?
א. הושע
ב. עמוס
ג. ישעיהו
ד. ירמיהו

חלק ב  
12. "פִּתְחוּ שְׁעָרִים וְיָבֹא גוֹי צַדִּיק שֹׁמֵר אֱמֻנִים". בדבריו של איזה נביא מוזכרים הדברים האלה?    ___________
15-13. "[...] ויבאו (וַיָּבֹא) יְרוּשָׁלִַם וַיִּפְרֹץ בְּחוֹמַת יְרוּשָׁלִַם בְּשַׁעַר אֶפְרַיִם עַד שַׁעַר הַפִּנָּה [...]". מה היה גודל הפרצה בחומה?    ______________________
מה עשו העם "בִּרְחוֹב שַׁעַר הַמַּיִם וּבִרְחוֹב שַׁעַר אֶפְרָיִם"?    ___________
השלימו: "הִנֵּה יָמִים (בָּאִים) נְאֻם ה' וְנִבְנְתָה הָעִיר לַה' מִ_________________ שַׁעַר הַפִּנָּה".

17-16. מי חיזק/בנה את שער הגיא במהלך בניית החומה ושיקומה בימי נחמיה? ___________

היכן חנו הפלשתים בראשית הקרב, שבאחריתו נרדפו "עַד בּוֹאֲךָ גַיְא וְעַד שַׁעֲרֵי עֶקְרוֹן"? ___________
18. מי ישב "בֵּין שְׁנֵי הַשְּׁעָרִים" בעת שהיה העם בקרב? ___________

19. מי נִצטווּ "עִבְרוּ וָשׁוּבוּ מִשַּׁעַר לָשַׁעַר בַּמַּחֲנֶה [...]"? ________________
20. מי הושיב עשרה אנשים זקנים בשער? ___________

21. בהקשר של איזו עיר מוזכר התפקיד "שֹׁעֵר הָעִיר"? ___________

חלק ג'- בדף הבא

חלק ג - ביטויים
מנו מקומות או אנשים אשר בהם ובדבריהם מוזכר הביטוי. אִזכּוּר כפול של ביטוי באותו סיפור או על ידי אותו אדם, ייחשב כתשובה אחת. אין לענות יותר תשובות מהמתבקש על פי השורות המיועדות לכך.
23-22. מי השתמשו בדבריהם בביטוי "אַחַד הָעָם"?     ___________        ___________
26-24. באילו אירועים התאספו בני העם, על פי עדוּת הכתוב, "כְּאִישׁ אֶחָד"? 
 _________________________________       
 _________________________________       
 _________________________________
28-27. למי הייתה "עֲבֻדָּה רַבָּה"?
    ___________        ___________

30-29. מי מזכירים בדבריהם את הביטוי "נִקְיוֹן כַּפַּים" (כולל הטיה)?
    ___________        ___________

